Document ID: /roh_data/filtered/swiss_laws_in_ROHinterleaved.jsonl.gz/23829

This text was translated from EN into Rumantsch Grischun.

The relevant court shall order one or more lenient measures instead of remand or preventive detention if such measures achieve the same result as detention. Alternative measures include in particular:a. the payment of money bail;b. the surrendering of a passport or identity papers;c. the requirement to stay or not to stay in a specific place or in a specific house;d. the requirement to report to a public office at regularly intervals;e. the requirement to do a regular job;f. the requirement to undergo medical treatment or a medical examination;g. the prohibition of making contact with specific persons. In order to monitor such alternative measures, the court may order the use of technical devices and that they be securely fastened to the person being monitored. The ordering of alternative measures and appeals against such measures are governed mutatis mutandis by the regulations on remand and preventive detention. The court may revoke the alternative measures at any time, or order other alternative measures or the accused's remand or preventive detention if new circumstances so require or if the accused fails to fulfil the requirements stipulated.

Empè da l’arrest d’inquisiziun u da l’arrest da segirezza ordinescha la dretgira cumpetenta ina u pliras mesiras main severas, sch’ellas adempleschan la medema finamira sco l’arrest. Mesiras da cumpensaziun èn en spezial:a. la prestaziun d’ina cauziun;b. la bloccada da documents d’identitad e d’autras scrittiras;c. la cundiziun u il scumond da sa trategnair en in tschert lieu u en ina tscherta chasa;d. la cundiziun da s’annunziar regularmain tar in uffizi;e. la cundiziun da pratitgar ina lavur regulara;f. la cundiziun da sa suttametter ad in tractament medicinal u ad ina controlla;g. il scumond d’avair contact cun tschertas persunas. Per survegliar talas mesiras da cumpensaziun po la dretgira ordinar ch’i vegnian duvrads apparats tecnics e che quels vegnian fixads vi da la persuna che sto vegnir survegliada. L’ordinaziun e la contestaziun da mesiras da cumpensaziun sa drizzan confurm al senn tenor las prescripziuns davart l’arrest d’inquisiziun e davart l’arrest da segirezza. La dretgira po revocar da tut temp las mesiras da cumpensaziun, ordinar autras mesiras da cumpensaziun ubain l’arrest d’inquisiziun u l’arrest da segirezza, sche novas circumstanzas pretendan quai u sche la persuna inculpada n’ademplescha betg las cundiziuns che l’èn vegnidas imponidas.